Titus Menenius Agrippae f. Lanatus
Titus Menenius Agrippae f. Lanatus (natus  ignoto anno, mortuus circa 476 a.C.n.) senator Romanus saeculi quinti fuit.

Familia
Pater eius Menenius Agrippa consul anni 493 a.C.n. fuit, qui primam secessionem plebis in montem sacrum composuit. Filius eius Titus Menenius Agrippae f. Lanatus anno 452 consulatum gessit.

Cursus honorum
Anno 477 a.C.n. una cum Gaio Horatio Pulvillo consul creatus esset. Hic cum in Volscos exercitum duceret, Menenius Etruscos agressus est, sed pugna ad Cremeram flumen male pugnatum est et amissis multis viris - inter quos et Kaeso Fabius K.f. Vibulanus et Marcus Fabius K.f. Vibulanus consulares fuerunt, hostes ad Urbem usque accessere, dum  Ianiculum etiam occupant. Nisi Horatius auxilio collegae venisset, Veientes Romam expugnavissent. Itaque Menenius anno proximo a tribunis plebis Quinto Considio et Tito Genucio propter cladem acceptam accusatus est. Quamquam  mediocri tantum multa damnatus, tamen  aegritudine ex ignominia orta mox vita decessit.

Notae

Nati saeculo 6 a.C.n.
Senatores
Gens Menenia
Mortui 476 a.C.n.